Filmat: 104 immigrant jiddaħħlu l-Italja
104 immigrant ġew salvati mill- Migrant Offshore Aid Station (MOAS) u ddaħħlu l-Italja aktar kmieni illum wara nofsinhar. L-immigranti huma kollha rġiel. Uħud minnhom qed isofru minn deidrazzjoni minħabba nuqqas ta' ikel u xorb u oħrajn qed isofru minn ħruq minħabba li l-ħwejjeġ tagħhom kienu mxarbin bil-petrol. B'kollox, il-MOAS din il-ġimgħa salvat 196 immigrant li kienu fuq żewġ dinghies f'nofs il-baħar Meditterran. Fl-ewwel ta' Ottubru ġew salvati 57 raġel, 34 mara u tifla ta' sentejn iddaħħlu l-art. Sadanittant, il-Ġimgħa, il-MOAS kienu Lampedusa biex jitfakkru l-mijjiet ta' immigrant li tilfu ħajjithom fl-istess baħar fit-3 ta' Ottubru li għadda. Minn Awwissu s'issa il-MOAS diġà salvat 2,200 immigrant. Ritratti:MOAS/ Darrin Zammit Lupi